El grup Eloqventia interpretarà ‘Danzas imaginarias’ demà
19 d’octubre 2018

![](/media/bnugozzg/55foto-1_cuerpo.jpg)  
  

El grup Eloqventia actuarà demà, dissabte 20 d'octubre, en la sala El Kubo d'Alts Forns. L'actuació ‘Danzas imaginarias’, que s'emmarca en el cicle de Música Antiga Sagunt MusAS, serà a les 19.30 hores i s'ha convertit en la proposta més innovadora i característica del grup. L'actuació serà a càrrec d'Alejandro Villar i David Mayoral.

  

Es tracta d'un recorregut per la música instrumental de la Baixa Edat Mitjana. El títol del programa definix les danses que toquen com a imaginàries perquè sorgixen de la seua pròpia fantasia creativa, convertint-se en recreacions lliures de les concises línies melòdiques que els han arribat dels còdexs medievals, enriquides gràcies a l'ornamentació i la improvisació.

  

El concert anirà acompanyat d'una visita guiada al patrimoni industrial del Port de Sagunt, que serà a les 18 hores. Per a obtindre’n més informació i inscriure's cal cridar al número 96 265 58 72.

  

Eloqventia és un grup format i dirigit pel flautista Alejandro Villar, i integrat per músics que atresoren una dilatada experiència en el camp de la interpretació historicista. Després de l’èxit de la presentació en el Festival de Música Antiga de Gijón el juliol de 2009, el grup desenvolupa una intensa activitat concertista dins i fora d'Espanya. En eixe sentit, Eloqventia ha participat en molts llocs i ha rebut el guardó com a millor grup medieval 2014, 2015 i 2016 en els premis a la Creativitat i Innovació en la Música Antiga Espanyola, atorgats anualment per l'associació GEMA en col·laboració amb FEVIS Europe, l’INAEM i la SGAE.

  

PROGRAMA ‘DANZAS IMAGINARIAS’

  

Música Instrumental de l’Edat Medieval Europea

  

Belicha, Anònim italià

  

Badri Ader Kasa, Anònim andalusí

  

Polorum Regina, Llibre Vermell de Montserrat

  

Tierche Estampie Roial, Anònim francés

  

Lamma Bada, Anònim andalusí

  

Los Bilbilicos, Anònim sefardí

  

Tre Fontane, Anònim italià

  

Mot me tenc ben per paguatz, Guiraut Riquier

  

Chominciamento di gioia, Anònimo italià

  

La Manfredina - La Rotta della Manfredina, Anònim italià

  

INTÈRPRETS:

  

Alejandro Villar – flautes dolces soprano, alt i tenor, flauta doble, gemshorn, flauta medieval de bambú i symphonia.

  

David Mayoral – darbukkes, panderos, doira, pandereta, tamborí, cascavells, dulcimer i campanes.

  

*   [](http://www.facebook.com/sharer.php?u=https://aytosagunto.es/va/actualitat/el-grup-eloqventia-interpretara-danzas-imaginarias-dema/ "Facebook")
*   [](http://twitter.com/share?url=https://aytosagunto.es/va/actualitat/el-grup-eloqventia-interpretara-danzas-imaginarias-dema/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-grup-eloqventia-interpretara-danzas-imaginarias-dema/ "Linked In")
*   [](mailto:?body=https://aytosagunto.es/va/actualitat/el-grup-eloqventia-interpretara-danzas-imaginarias-dema/)